jkorsvik/nowiki_second_scrape_merged huggingface dataset:
Middelalderlatin

Middelalderlatin (Latina Mediaevalis) er den type latin som utviklet seg fra senlatin. Det ble brukt fra 800-tallet og fram til 1400-tallet i særlig vestlige Europa, hovedsakelig akademisk utveksling for lærde mellom ulike nasjoner, innenfor vitenskap, filosofi og jus, og dessuten innenfor liturgien til den romersk-katolske kirken. Til tross for den kirkelige opprinnelsen til mange av språkets forfattere, skal middelalderlatin ikke forveksles med kirkelatin. Det er ingen bestemt enighet om de nøyaktige grensene for når senlatin slutter og middelalderlatinen begynner. En del akademisk forskning begynner med framveksten av tidlig kirkelatin på midten av 300-tallet, men andre har forskjøvet tiden til rundt 500, og andre har plassert det omtrentlige tidspunktet med erstatningen av skriftlig senlatin med skriftlig romanske språk (som fransk, spansk, italiensk...) som begynte i det små rundt 900.


== Referanser ==


== Litteratur ==
Harrington, K.P.; Pucci, J. & Elliott, A.G. (1997): Medieval Latin (2. utg.), Univ. Chicago Press, ISBN 0-226-31712-9
Mantello, F.A.C. & Rigg, A.G. red. (1996): Medieval Latin: An Introduction and Bibliographical Guide, CUA Press, ISBN 0-8132-0842-4


== Eksterne lenker ==
In-depth Guides to Learning Latin hos UK National Archives.
The Journal of Medieval Latin, Universitetet i Toronto
Adept

En adept var en viderekommen person innen esoteriske fag som alkymi i middelalderen; for eksempel ville en påstått gullmaker kunne kalles en adeptus. Ordet kommer av latin adeptus (en som har (opp-)nådd noe), gjerne adeptus secretus secretorum – hemmelighetens hemmelighet. Ordet brukes i dag om innvidde i en ordenshemmelighet eller om en som kan mye om et (uvanlig) fagområde.
Senere er uttrykket gangbart også som synonym for en disippel eller elev i mer almen betydning, som for eksempel i sportssammenheng.


== Referanser ==


== Litteratur ==
Helmut Gebelein: Alchemie. Dieterichs, 2000.
Eugen Lennhoff, Oskar Posner, Dieter A. Binder: Internationales Freimaurerlexikon. F.A. Herbig, 2000.
Franz Bardon: Der Weg zum wahren Adepten. 19. Auflage, 2001 (zuerst 1956).
Dion Fortune: Handbuch für Suchende. Smaragd Verlag, 1990.
Webtjeneste

En webtjeneste eller vevtjeneste (engelsk: «web service») er definert av W3C som et program som er utformet for å støtte interopererbar kommunikasjon mellom maskiner i et datanettverk. Webtjenester brukes til å realisere tjenesteorientert arkitektur. Kommunikasjonen foregår over protokollene HyperText Transfer Protocol (HTTP) eller Sikker HTTP (HTTPS).


== SOAP ==
XML-baserte webtjenester bruker i tillegg protokollen Simple Object Access Protocol (SOAP) til å utveksle XML-baserte meldinger i formater som gjerne er beskrevet i Web Services Description Language (WSDL). De kalles derfor også WSDL-baserte webtjenester. Det finnes en rekke supplerende standarder for XML-webtjenester, bl a for å gjøre dem søkbare og for å gjøre tjenesteutvekslingen privat, sikker, autentisert og transaksjonell. Mange av disse tilleggsstandardene forvaltes av organisasjonen Organization for the Advancement of Structured Information Standards (OASIS).


== REST ==
JSON-baserte webtjenester sender i stedet JSON-baserte meldinger direkte over HTTP/HTTPS. Slike webtjenester er gjerne utformet i henhold til RESTful-prinsippene. De kalles derfor også RESTfulle webtjenester. JSON-webtjenester er enklere enn XML-tjenester, og det finnes færre supplerende standarder.


== Bruk ==
Webtjenester blir ofte brukt av offentlige etater som sykehus, apoteker og mange andre, blant annet for å hente informasjon fra folkeregisteret til for eksempel registrering av en ny pasient. Mens XML-baserte webtjenester tidligere var mest utbredt, tar JSON-baserte tjenester mer og mer. 


== Se også ==
GraphQL, et språk brukt til spørring og manipulering av programmeringsgrensesnitt
Akkedere

Akkedere er et uttrykk for å ha drøftinger (om), diskutere, i dens forlengelse også forhandle eller prute, gjerne i en litt opphetet stemning. Det er det samme som ordet akkordere (til norsk fra fransk, igjen avledet fra latinske accordare, «bli enige om»), i tilsvarende betydning, forhandle, treffe avtale. Substantivformen akkedas forekommer også i litteraturen, vanligvis i folkelivsskildrende sammenheng, og har tilsvarende betydning, drøfting, trette.Den mest kjente bruk av akkedering, finnes i «Eg gjette Tulla» der «akkederinga vart'kje lang» og utbyttet heller magert. Akkedas benyttes i skillingsvisen «Akkedas mellom Mann aa Kjæring, uti Grevskape».


== Referanser ==
Akklimatisering

Akklimatisering betyr tilvenning eller tilpasning, enten når det gjelder klima og klimaendringer, men også i mer generell betydning, andre omgivelser og settinger. Uttrykket brukes om det å tilpasse seg endrede livs- og utfoldelsesvilkår, og i dag mest om det å venne en menneskekropp til større høyder og tynnere luft.
Etterhvert som kravet til idrettsprestasjoner øker, er det blitt vanligere at sportsfolk oppholder seg i lengre perioder på høytliggende steder. Dette får kroppen til å produsere flere røde blodlegemer for å kunne ta inn og transportere surstoff fra tynnere luft.
Den som skal besøke fjell eller svært høytliggende områder i verden må også regne med å bruke tid for å gi kroppen anledning til å tilpasse seg underveis. Det samme gjelder for ekstreme temperaturer.
I dyreverdenen ser en at noen dyrearter har klart å tilpasse seg ganske skiftende livsvilkår, ved bruk av skiftende pelstykkelse, lagring av fett, dvale og lignende.
Trær og andre flerårige planter forbereder vinteren ved å enten bli tørrere (eller produsere glykoler som har lavere frysepunkt) for å unngå å sprekke av issprengning. Samtidig reduseres livsfunksjoner til et minimum.


== Etymologi ==
Ordet ser ut til å ha sitt opphav fra England på tidlig 1800-tallet.
King Nothing

King Nothing er en sang av Metallica utgitt i 1996, fra bandets sjette studioalbum, Load. Demoen til sangen ble tidlig i innspillingsprosessen kalt Load, noe som senere skulle utvikle seg til å bli albumtittelen. King Nothing var den siste singelen som ble utgitt fra Load i Nord-Amerika.


== Sangtekst ==
Teksten i sangen refererer til mennesker som bruker hele livet sitt på karriere, og så senere forstår at penger ikke har noen ordentlig verdi her i livet. Den kan også referere til folk som bruker hele livet sitt på å sitte hjemme og ønske at ting var annerledes istedenfor og faktisk forandre på noe.


== Musikken ==
Sangen er blant de klareste bevisene en har på at Metallica var mer Hard rock, enn Thrash metal på 90-tallet. Den har ikke de samme raske og aggressive riffene som blant annet sanger som Battery og Master of Puppets  hadde. Sangen starter med et bassriff som etter en stund utvikler seg til hovedriffet i sangen. Sangen har også blitt sammenliknet med en av bandets mest kjente sanger, Enter Sandman. Sangen har en nokså lik oppbygning og på slutten av sangen kan en høre ordene, «Off to never-never land», som også er en del av sangen Enter Sandman.


== Sporliste ==
«King Nothing»
«Ain't My Bitch» (Live)


== Referanser ==


== Eksterne lenker ==
(en) King Nothing på Discogs 
(en) King Nothing på MusicBrainz 
(en) King Nothing på MusicBrainz
Europavei 101

Europavei 101 går mellom Moskva i Russland og Kyiv i Ukraina. 


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Fredrik Rütter

Fredrik Rütter (født 7. januar 1945) er en norsk ballettdanser og skribent.Han er oppvokst i Bergen og  studerte dans av Kurt Joos, Merce Cunningham  og Rita Tori. 
Han var ved Nasjonalballetten og Cullbergballetten, samt på gjesteturnéer i Europa med New London Ballet og i Sør-Amerika med Grand Ballet de France. Hans avskjedsforestilling ved Nasjonalballetten var Gallo i Tango – Buenos Aires 1907 (1988). Etter å ha lagt opp ble han kunstnerisk leder for Nye Carte Blanche i Bergen (1992–95). Videre har han skrevet meget for hovedstadsavisene Osloavisen, Aftenposten, VG, og Tønsberg Blad. Han er i dag bosatt i Sandefjord med journalistkollega Mona Levin, de har vært sammen siden 2001. Hans søster er koreografen Inger-Johanne Rütter gift med teaterregissør Kjetil Bang-Hansen.


== Filmografi (utvalg) ==
1988 – Brun bitter


== Premier ==
Dansekritikerprisen 1979 for tolkingen av djevel i Historien om en Soldat


== Referanser ==
Europavei 391

Europavei 391 går mellom Trosna i Russland og Glukhov i Ukraina.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Francesco Corbetta

Francesco Corbetta (ca. 1615 – 1681) var en italiensk virtuos på barokkgitar, lærer og komponist. 
Corbetta arbeidet ved Ludvig 14. av Frankrikes hoff i Paris og i London. 
Corbetta publiserte fem bøker med musikk for femstrengs gitar. Han første bok inneholder stort sett dansemusikk i rasgueado-teknikk, mens de senere bøkene viser ham som en mester i å kombinere rasgueado- og punteado-spill. Corbettas tidlige komposisjoner følger italiensk tradisjon, mens han i de to siste publikasjonene har vendt seg mot fransk musikkstil. I disse finner vi også viktig informasjon om generalbass-spill på gitar.
Corbetta var en innflytelsesrik gitarlærer som blant annet underviste Robert de Visée, Giovanni Battista Granata, Remy Médard, Dronning Anne av Storbritannia og Ludvig 14.
Han blir regnet som en av de største gitarvirtuosene  i barokken.


== Publikasjoner ==
Scherzi Armonici (Bologna, 1639)
Varii Capriccii per la Chitarra Spagnola (Milano, 1643)
Varii Scherzi di Sonate per la Chitara Spagnola, Libro Quarto (Brussel, 1648)
La Guitarre Royalle, dediée au Roy de la Grande Bretagne (Paris, 1671)
La Guitarre Royalle (1674)


== Litteratur ==
Richard T. Pinnell: The role of Francesco Corbetta in the history of music for the baroque guitar. (avhandling) University of California Press 1976
Richard T. Pinnell: Francesco Corbetta and the Baroque Guitar. Ann Arbor (Michigan): UMI Research Press 1980. ISBN 0-8357-1140-4


== Referanser ==
Argolida

Argolida eller Argolis  (gresk: Αργολίδα, Argolída, gammelgresk: Ἀργολίς, Argolís) var en regional enhet i administrative distrikt Peloponnes. I forbindelse med en administrativ reform i 2010 ble Hellas' prefekturer avviklet og erstattet av periferienheter. Det var lokalisert i den østlige delen av halvøya Peloponnes og er en del av triangelen Argolis, Arkadia og Korinthia. Mye av området i denne regionen ligger på Argolidhalvøya. Hovedstaden i prefekturet var Nafplio.  Argolis hadde 97 044 innbyggere ifølge folketellingen i 2011.


== Geografi ==
Det meste av dyrkbar jord finnes i den sentrale delen av Argolis. De fremste landbruksressursene er appelsiner og oliven. Argolis har en kystlinje til Saroniabukta i nordøst og Argolikosbukta i sør og sørøst. Blant de største fjellene er Oligyrtos i nordøst, Lyrkeio og Ktenia i vest, og Arakhnaio og Didymo i øst.
Argolis har landgrenser med Arkadia i vest og sørvest, Korinthia i nord, og til den regionale enheten Øyene (området Troizen) i øst. Antikkens Argolis omfattet Troizen.


== Administrasjon ==
Den regionale enheten Argolis er ytterligere inndelt i 4 kommuner. Disse er:
Argos-Mykines (2)
Epidauros (Epidavros, 3)
Ermionida (4)
Nafplio (1)


== Historie ==
Frå 1833 til 1899 var prefekturet en del av Argolidokorinthia, som inkluderte øyene Hydra, Spetses og Kythira. Den ble en del av Korinthia og dannet Argolidokorinthia igjen i 1909. Førti år senere, i 1949, ble prefekturet igjen skilt ut fra Korinthia.


== Referanser ==


== Eksterne lenker ==
(en) Argolis – kategori av bilder, video eller lyd på Commons
Tortoise

Tortoise er et amerikansk post-rock band dannet i Chicago i 1990.


== Diskografi ==
Tortoise (1994)
Rhythms, Resolutions & Clusters (1995) – remix album
Millions Now Living Will Never Die (1996)
TNT (1998)
In the Fishtank 5 (1999) – EP, samarbeid med The Ex
Standards (2001)
It's All Around You (2004)
The Brave and the Bold (2006) – cover album, samarbeid med Bonnie 'Prince' Billy
A Lazarus Taxon (2006) – Samle boks, 3 cd-er og 1 dvd
The Catastrophist (2016)


== Eksterne lenker ==
(en) Offisielt nettsted 
(en) Tortoise (band) – kategori av bilder, video eller lyd på Commons 
(en) Tortoise på Discogs 
(en) Tortoise på MusicBrainz 
(en) Tortoise på Spotify 
(en) Tortoise på Songkick 
(en) Tortoise på Last.fm 
(en) Tortoise på AllMusic
William Conrad

William Conrad (1920–1994) var en amerikansk skuespiller og regissør, kjent fra tv-serier som Cannon og Jake and the Fatman.  
Conrad medvirket i drøyt 100 film- og TV-produksjoner som skuespiller. Han har i tillegg hatt regi på rundt 30 TV-produksjoner.


== Biografi ==
Conrad ble født John William Cann i Louisville i Kentucky. Han startet karrieren i radio i slutten av 1930-årene. Tiden der ble avbrutt da han tjenestegjorde som jagerpilot under andre verdenskrig. Etter krigen vendte han tilbake til radioen og hadde etter egne utsagn rundt 7000 roller i løpet av karrieren. Han gikk over til TV i løpet av 1960-årene.
Conrad har for det meste medvirket i TV-produksjoner og i mindre grad film. Han huskes best fra rollen som privatdetektiv Frank Cannon i den amerikanske krimserien Cannon og som Jason 'Fatman' McCabe i krimserien Jake and the Fatman. Han har også hatt fortellerstemmen på en rekke kjente TV-serier som blant annet Jaget, Familien Macahan og Buck Rogers in the 25th Century. 

Conrad filmdebuterte i en birolle i komedien Pillow to Post (1945) og TV-debuterte i 1950 i det tv-sendte radioprogrammet Escape. Hans egentlige TV-debut kom i 1958 via en gjesteopptreden i westernserien The Rough Riders. Han har ved siden av ovennevnte produksjoner hatt notable roller i tv-serier som blant annet Have Gun - Will Travel (1962), Alfred Hitchcock Presents (1963), The High Chaparral (1970), Barnaby Jones (1973 & 75) og Matlock (1986). I 1981 hadde han hovedrollen som Nero Wolfe i krimserien Nero Wolfe. 
Han hadde fortellerstemmen på kjente serier som blant annet Rocky and His Friends (1959–60), Kruttrøyk (1973), Tales of the Unexpected (1977), Manimal (1983) og The Highwayman (1988). Han har i tillegg hatt fortellerstemmen på en rekke filmer og TV-filmer.
Conrad har spilt i en rekke filmer, deriblant The Killers (1946), Body and Soul (1947), Sorry, Wrong Number (1948), Joan of Arc (1948), og The Naked Jungle (1954).
Som regissør har han gjort flere episoder av serier som blant annet Bold Venture (1959), This Man Dawson (1959–1960), Bat Masterson (1959–1961), Target: The Corruptors! (1962), 77 Sunset Strip (1963) og to episoder av Kruttrøyk (1963 & 1971).
Det kan også nevnes at Conrad spilte rollen som Matt Dillon i den opprinnelige radioversjonen av Kruttrøyk. Da serien ble overført til TV ble hans rolle gitt til James Arness.
Han ble nominert til to Emmy-priser og to Golden Globes. Alle fire gangene for rollen i tv-serien Cannon.


== Privatliv ==
Conrad giftet seg for tredje gang i 1980 med Tipton "Tippy" Stringer (1930–2010).Han døde av hjertesvikt i 1994, 73 år gammel.


== Referanser ==


== Eksterne lenker ==
(en) William Conrad på Internet Movie Database 
(sv) William Conrad i Svensk Filmdatabas 
(fr) William Conrad på Allociné 
(en) William Conrad på AllMovie 
(en) William Conrad hos Turner Classic Movies 
(en) William Conrad hos The Movie Database 
(en) William Conrad hos Behind The Voice Actors
Europavei 271

Europavei 271 går mellom Minsk og Gomel i Belarus. Veiens lengde er rundt 290 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Aloysius Chen Guozhi

Aloysius Chen Guozhi (kinesisk: 陳國砥, pinyin: Chén Guódǐ, født 1875 i Anyang nær Luan i provinsen Shanxi i Kina, død 10. mars 1930 i Fenyang) var en kinesisk katolsk biskop. 
Han trådte inn i fransiskanerordenen i 1896 i Dongergou 洞兒溝 og ble presteviet i 1903. Han virket så som misjonær i ni år og ble deretter sekretær for to italienske biskoper. Ved siden av å undervise i latin og apologetikk ved presteseminaret i Taiyuan ledet han en katolsk middelskole i byen, Mingyang college. Dette var den eneste katolske middelskolen i provinsen den gang.
Han ble utnevnt til apostolisk vikar av Fenyang den 10. mai 1926 og ble kalt til Roma slik at han kunne motta bispevielsen av pave Pius XI personlig i Peterskirken senere samme år. Han var en av seks kinesiske biskoper som ble ordinert; de første kinesiske biskoper på over 200 år.  
Det apostoliske vikariat Fenyang var blitt gjort til kinesiske sekularpresters ansvar, og hadde da 10 460 katolikker og 3 000 katekumener i en samlet befolkning på 1,6 millioner. Femten prester betjente 88 kirker og kapeller. 
Biskop Chen døde etter knapt fire år i bispeembedet. 


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Pave Pius XI (1857-1939) *1919
Biskop Aloysius Chen Guozhi


== Referanser ==


== Kilder ==
Tripod Spring 2008 Vol. 28 – No. 148 Arkivert 3. september 2017 hos Wayback Machine. Nettsted besøkt 9. desember 2008
Korinthia

Korinthia (gresk Κορινθία, Korinthía) er et prefektur i Hellas i periferien Peloponnes. Hovedstaden i prefekturet er Korint. Det er det fjerde mest folkerike prefekturet på halvøya Peloponnes. 
Korintkanalen mellom Korintbukten og Egeerhavet ligger 4 km øst for Korint, gjennom Korinteidet. Agii Theodori er den østligste kommunen i Korinthia og blir regnet som en forstad til Athen.


== Geografi ==
I nord og vest finner en store jordbruksområder der det blir dyrket oliven, tomater, grønnsaker, mens mindre fjell dominerer i vest og i sør. Det høyeste fjellet er Kyllini i vest og den største innsjøen er Stymfalossjøen i sørvest. 
Korinthia har varme somre og milde vintre, men kan få en del snø i fjellene om vinteren. 


== Kommuner ==


== Største byer og landsbyer ==
Korinth (gr. Κόρινθος) innb. 1991: 28 071 – 2001: 30 434
Loutraki (Λουτράκι) innb. 1991: 8 876 – 2001: 10 673
Kiato (Κιάτο) innb. 1991: 9 212 – 2001: 9 655
Xylokastro (Ξυλόκαστρο) innb. 1991: 5 633 – 2001: 5 173
Agii Theodori (Άγιοι Θεόδωροι) innb. 1991: 3 550 – 2001: 4 963
Zevgolatio (Ζευγολατείο) innb. 1991: 3 604 – 2001: 4 119
Nemea (Νεμέα) innb. 1991: 4 001 – 2001: 4 078
Lekhaio (Λέχαιο) innb. 1991: 2 276 – 2001: 3 726
Velo (Βέλο) innb. 1991: 3 179 – 2001: 3 017
Vrakhati (Βραχάτι)innb. 1991: 2 224 – 2001: 2 656
Assos (Άσσος) innb. 1991: 1 858 – 2001: 2 372


== Historie ==
Fra 1833 til 1899 var Korinthia slått sammen med Argolida i prefekturet Argolidokorinthia og inkluderte øyene Hydra, Spetses og Kythira. Argolis ble igjen en del av Korinthia i 1909. Førti år seinere, i 1949, ble prefekturene skilt fra hverandre igjen. 


== Økonomi ==
Hovednæringene er turisme og jordbruk. Fram til 1950-årene dominerte jordbruket økonomien, men turistindustrien har stadig tatt mer og mer over. 


== Eksterne lenker ==
korinthia.net (gresk)
Korinthia på gtp.gr
Joe Penny

Joe Penny (født 1956) er en amerikansk skuespiller kjent fra tv-serien Jake and the Fatman. Penny har for det meste spilt i tv-produksjoner og i mindre grad film.
Han har medvirket i over 70 film- og tv-produksjoner, hovedsakelig tv.


== Biografi ==
Penny ble født som Joseph Edward Penny Jr. i London med amerikansk far og italiensk mor. Han vokste opp i Georgia i USA.Han TV-debuterte i 1977 i den amerikanske komiserien Forever Fernwood, og hadde sin filmdebut året etter dramafilmen Our Winning Season. I 1981 hadde han en fast rolle i kriminalserien The Gangster Chronicles, deretter en fast rolle i krimserien Riptide (1984–1986), før han i 1987 fikk den ene hovedrollen i den amerikanske krimserien Jake and the Fatman. Han medvirket frem til seriens slutt i 1992.
Han har hatt gjesteopptredener i serier som blant annet Touched by an Angel, T.J. Hooker, Vega$, Matt Houston, CHiPs, Flamingo Road, Sopranos (2 episoder), Diagnosis Murder, Walker, Texas Ranger, 7th Heaven, Matlock (3 episoder), CSI, I gode og onde dager (6 episoder, 2008) og Cold Case (3 episoder, 2009-2010).
Penny har også medvirket i en rekke TV-filmer, deriblant i rollen som Frank Darnell i ni TV-filmer om agenten Jane Doe, på Hallmark Channel. 


== Referanser ==


== Eksterne lenker ==
(en) Joe Penny på Internet Movie Database 
(sv) Joe Penny i Svensk Filmdatabas 
(da) Joe Penny på Filmdatabasen 
(fr) Joe Penny på Allociné 
(en) Joe Penny på AllMovie 
(en) Joe Penny hos The Movie Database
Virgin Killer

Virgin Killer er det fjerde studioalbumet til det tyske heavy metal-bandet Scorpions. 
Albumet ble lansert i 1976, og var det første av bandets album som ble lagt merke til utenfor Europa. Det originale omslaget, med en naken, prepubertal jente, var for kontroversielt og ble senere byttet ut med et annet omslag, denne gangen med et bilde av bandet.


== Sporliste ==


=== Side en ===
«Pictured Life» (Meine, Roth, Schenker)  – 3:21
«Catch Your Train» (Meine, Schenker)  – 3:32
«In Your Park» (Meine, Schenker)  – 3:39
«Backstage Queen» (Meine, Schenker)  – 3:10
«Virgin Killer» (Roth)  – 3:41


=== Side to ===
«Hell Cat» (Roth)  – 2:54
«Crying Days» (Meine, Schenker)  – 4:36
«Polar Nights» (Roth)  – 5:04
«Yellow Raven» (Roth)  – 4:58


== Personell ==
Klaus Meine – vokal
Ulrich Roth – gitar, bakgrunnsvokal, hovedvokalist på «Hell-Cat» og «Polar Nights»
Rudolf Schenker – gitar, bakgrunnsvokal
Francis Buchholz – bass, bakgrunnsvokal
Rudy Lenners – trommer, perkusjonGjestemusiker

Achim Kirschning – synthesizer, keyboard


== Referanser ==


== Eksterne lenker ==
(en) Virgin Killer på Discogs 
(en) Virgin Killer på MusicBrainz 
(en) Virgin Killer på Encyclopaedia Metallum 
(en) Virgin Killer på Spotify 
(en) Virgin Killer på AllMusic
Europavei 115

Europavei 115 går mellom Jaroslavl og Novorossijsk i Russland. Veiens lengde er rundt 1730 km.
Trasé fastlagt av UNECE: Yaroslavl - Moskva - Voronezh - Rostov-na-Donu- Krasnodar - Novorossijsk.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Europavei 017

Europavei 017 går mellom Jelabuga og Ufa i Russland. Veien utgjør den østligste delstrekningen av hovedveien M7 «Volga» mellom Moskva og Ufa.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene